Data was extracted from:https://www.infomed.co.il/treatments/transcatheter-aortic-valve-implantation/

השתלת מסתם אורטלי בצנתור (TAVI) (Transcatheter Aortic Valve Implantation)
בריאות הלב וכלי הדם
2 דקות קריאה
ד"ר יאיר פלד
קרדיולוג בכיר ביחידה לקרדיולוגיה פולשנית מומחה בצינתורים ומחלות לב מבניות (TAVI) בבית חולים רמב״ם
073-7833382
קראו עליי
המסתם האורטלי נמצא בפתח
אבי העורקים
(האאורטה) ושולט על זרימת הדם מהלב אל שאר חלקי הגוף. החלפה של המסתם האורטלי תידרש בשני מצבים:
- היצרות של המסתם – מצב בו פתח המסתם הופך קטן יותר וכתוצאה מכך מופרעת זרימת הדם מהלב אל שאר חלקי הגוף .
- דליפת המסתם – מצב בו עקב מחלה במסתם או באבי העורקים הדם זורם חזרה אל הלב.
במצבים חמורים בעיות אלו עלולות להוות סכנת חיים וללא טיפול להוביל לכשל לבבי.
בעבר, טיפול בהיצרות חמורה של המסתם האורטלי כללה ניתוח לב פתוח בלבד. אולם לפני כשני עשורים בוצעה השתלת המסתם הראשונה בצנתור בחולה אשר סבל מהיצרות קשה. פעולה זו נחשבת עד היום למהפכה המשמעותית ביותר בתחום הקרדיולוגיה ההתערבותית בעשרים השנים האחרונות. כיום, היא מבוצעת באופן שגרתי בחולים הסובלים מהיצרות קשה של המסתם האורטלי ומהווה חלופה בטוחה יותר לניתוח לב פתוח ברוב החולים.
Pepermpron | Shutterstock
מתי מתבצעת השתלת מסתם אורטלי בצנתור?
השתלת מסתם אורטלי בצנתור מיועדת לחולים עם היצרות חמורה של המסתם אשר סובלים מתסמינים של
קוצר נשימה
ו/או כאבים בחזה ו/או התעלפויות. תופעות אלו נחשבות לסימפטומים המרכזיים של היצרות מסתם.
ברוב המקרים, הפעולה תתבצע בחולים מעל לגיל 75, אולם אם קיימת תחלואה נלווית או השמנת יתר משמעותית ניתן יהיה לבצעה גם בחולים צעירים יותר. המסתם המושתל עשוי מתומכן (סטנט) מתכתי ומרקמה הנלקחת מקרום לב של חזיר או פרה. החדרתו מתבצעת באמצעות קטטר ייחודי.
הכנות לפני הטיפול
טרם ביצוע הפעולה, נדרשת בדיקת אקו לב עדכנית,
בדיקת
CT
של הלב, האאורטה, ועורקי הכסל
(
CT
בפרוטוקול
TAVI
). חלק מהחולים יזדקקו בנוסף לצנתור לב של העורקים הכלליים.
מהלך הטיפול
פעולת השתלת המסתם מבוצעת בטשטוש. בשלב הראשון יוכנס קוצב לב זמני ולאחר מכן קטטר לשורש אבי העורקים, זאת כדי לסייע במיקום המסתם שיושתל. לאחר מכן, יועבר המסתם למיקומו המיועד.
כאשר כל הציוד ממוקם, יבוצע שחרור מבוקר של המסתם תחת קיצוב מהיר של הלב בצורה  מותאמת ומבוקרת.
אחרי הטיפול
רוב החולים משתחררים לביתם כיום או יומיים לאחר הפעולה. נדרש טיפול במדללי דם לכל החיים, בדר״כ אספירין בלבד, אלא אם יש סיבה אחרת לטיפול במדלל אחר.
אין מגבלות מיוחדות לאחר הפעולה – המטופל יכול לחזור לפעילויות הקודמות שלו.
סיכונים
בדומה לכל פרוצדורה רפואית התערבותית, גם החלפת מסתם אורטלי בצנתור אינה חפה מסיכונים. יחד עם זאת, מדובר בפעולה בטוחה יחסית הכרוכה בשיעור נמוך של סיבוכים קשים ותמותה. כמובן שהדבר תלוי גם במצבו הבסיסי של החולה.
הסיבוך השכיח ביותר הוא צורך בקוצב לב, המתפתח בעיקר בחולים אשר סובלים מהפרעה בהולכה חשמלית טרם הפעולה. סיבוכים נוספים כוללים סיבוכי כלי דם, דלף של המסתם, זיהום, אי ספיקה כלייתית, אוטם לבבי, אירוע מוחי ומוות.
תוצאות הטיפול
מרבית החולים לאחר הטיפול מרגישים הקלה ניכרת בקוצר נשימה שהוא הסימפטום השכיח ביותר של המחלה.